Diari Oficial de la Generalitat Valenciana


Sumari del DOGV 7876, del 19-09-2016 (2016/7105)

RESOLUCIÓ de 9 de setembre de 2016, de la Direcció General d'Investigació, Innovació, Tecnologia i Qualitat, per la qual es concedeix autorització sanitària per a banc de teixits i cèl·lules (banc de semen, banc d'embrions i banc d'ovòcits), al centre Clínica Vistahermosa, situat a l'avinguda de Dénia, 103, d'Alacant.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7876

Data del DOGV
:   19-09-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/7105


Data del document
:   09-09-2016

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública

RESOLUCIÓ de 9 de setembre de 2016, de la Direcció General d'Investigació, Innovació, Tecnologia i Qualitat, per la qual es concedeix autorització sanitària per a banc de teixits i cèl·lules (banc de semen, banc d'embrions i banc d'ovòcits), al centre Clínica Vistahermosa, situat a l'avinguda de Dénia, 103, d'Alacant. [2016/7105]  
José Fernando Marín Santana, amb data 20 de febrer de 2015, va presentar sol·licitud de concessió d'autorització sanitària per a banc de teixits i cèl·lules (banc de semen, banc d'embrions i banc d'ovòcits) al centre denominat Clínica Vistahermosa, situat a l'avinguda de Dénia, 103, d'Alacant.  
La Direcció General d'Assistència Sanitària i el director del Programa de Trasplantaments de la Comunitat Valenciana informen favorablement l'autorització sol·licitada.  
  
Fonaments jurídics  
1. La Direcció General d'Investigació, Innovació, Tecnologia i Qualitat de la Conselleria de Sanitat Universal i Salut Pública és competent en virtut d'allò que s'ha disposat per l'Ordre de 26 de febrer de 2008, de la Conselleria de Sanitat, sobre autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules; Decret 157/2014, de 3 d'octubre, del Consell, pel qual s'estableixen les autoritzacions sanitàries i s'actualitzen, creen i organitzen els registres d'ordenació sanitària de la Conselleria de Sanitat; i Decret 156/2015, de 18 de setembre, del Consell, pel qual aprova el Reglament orgànic i funcional de la Conselleria de Sanitat Universal i Salut Pública.  
2. Es compleix el que estableix el Reial Decret Llei 9/2014, de 4 de juliol, pel qual s'estableixen les normes de qualitat i seguretat per a la donació, l'obtenció, l'avaluació, el processament, la preservació, l'emmagatzematge i la distribució de cèl·lules i teixits humans, i s'aproven les normes de coordinació i funcionament per al seu ús en humans, i també el que estableix l'Ordre de 26 de febrer de 2008, de la Conselleria de Sanitat.  
Vistos els antecedents de fet i preceptes legals citats i els altres que s'hi apliquen, resolc:  
  
Concedir l'autorització sanitària per a banc de teixits i cèl·lules (banc de semen, banc d'embrions i banc d'ovòcits) a Clínica Vistahermosa.  
  
Aquesta autorització és vàlida per un període de 4 anys, a partir de la data de la present resolució.   
L'autorització es pot revocar en qualsevol moment, si s'alteren o incompleixen els requisits i les consideracions que l'han fet possible. Als efectes de l'activitat que s'autoritza, el centre queda sotmès a la inspecció i el control de la Conselleria de Sanitat Universal i Salut Pública.  
  
Aquesta resolució es notifica als interessats, amb l'advertència que no esgota la via administrativa i, en contra, poden interposar recurs d'alçada davant la Secretaria Autonòmica de Sanitat Universal i Salut Pública, en el termini d'un mes comptat a partir de l'endemà de la data de notificació.  
  
València, 9 de setembre de 2016.- El director general d'Investigació, Innovació, Tecnologia i Qualitat: Óscar Zurriaga Lloréns.